钦定古今图书集成/明伦汇编/宫闱典/第127卷 > 郑众
## 钦定古今图书集成/明伦汇编/宫闱典/第127卷 > 郑众

按《后汉书宦者传》：“众字季产，南阳犫人也。为人谨敏，
有心几。永平中，初给事太子家。肃宗即位，拜小黄门，
迁中常侍。和帝初，加位钩盾令。时窦太后秉政，后兄
大将军宪等并窃威权，朝臣上下莫不附之，而众独
一心王室，不事豪党，帝亲信焉。及宪兄弟图作不轨，
众遂首谋诛之，以功迁大长秋。策勋班赏，每辞多受”
少，由是常与议事。中官用权，自众始焉。十四年，帝念
众功美，封为鄛乡侯，食邑千五百户。永初元年，和熹
皇后益封三百户。元初元年卒，养子闳嗣。闳卒，子安
嗣，后国绝。桓帝延熹二年，绍封众曾孙石仇为关内
侯。